paragraph_text: U mliječnim žlijezdama iz glukoze i galaktoze nastaje disaharid laktoza kondenzacijskom reakcijom. Hidroliza laktoze u glukozu i galaktozu katalizirana je enzimom laktazom i β-galaktozidazom, a potonju proizvodi lac operon u Escherichiji coli. U prirodi metabolizam galaktoze kojim se galaktoza pretvara u glukozu vrši se preko tri glavna enzima u mehanizmu znanom kao Leloirov put: galaktokinaza (GALK), galaktoza-1-fosfat uridiltransferaza (GALT) i UDP-galaktoza-4’-epimeraza (GALE).